Ο **Παιρισάδης Α΄,** επίσης γνωστός ως *Βιρισάδης* ή *Παρυσάδης*, από τη δυναστεία των Σπαρτοκιδών, ήταν βασιλιάς τού βασιλείου του Βοσπόρου από το 342 έως το 310/9 π.Χ.

Ο πατέρας του ήταν ο Λεύκων Α΄, ένας βασιλιάς τού Βοσπόρου που ήταν υπεύθυνος για την ίδρυση και επέκταση τού βασιλείου από μία απλή ηγεμονία, που επικεντρωνόταν γύρω από την πόλη Παντικάπαιον, σε ένα μεγάλο ελληνιστικό βασίλειο στον Κιμμέριο Βόσπορο.

Η βασιλεία του
--------------

Ο Παιρισάδης γεννήθηκε από τον Λεύκωνα και μία μητέρα, που ονομαζόταν ίσως Θεοδοσία, αν και αυτό είναι ακόμη άγνωστο, καθώς δεν υπάρχουν στοιχεία ότι ήταν μητέρα του. Ήταν αντιβασιλιάς μαζί με τον Σπάρτοκο Β΄, πριν ανεβεί στον θρόνο, καθώς κυβερνούσε ως κυβερνήτης τα μικρότερα μέρη του βασιλείου, όπως η Θεοδοσία, λόγω του ότι δεν ήταν ο μεγαλύτερος. Ο Παιρισάδης έγινε ο μοναδικός ηγεμόνας τού βασιλείου τού Βοσπόρου, όταν ο μεγαλύτερος αδελφός του Σπάρτοκος απεβίωσε το 342 π.Χ. μετά από πέντε χρόνια διακυβέρνησης, από το 347 έως το 342 π.Χ.

Κάποια στιγμή κατά τη διάρκεια της βασιλείας του, ο Παιρισάδης πιθανότατα νυμφεύτηκε την εξαδέλφη του Koμοσαρύη, κόρη τού θείου του Γοργίππου και απέκτησαν τέσσερις γιους: τον Σάτυρο Β΄, που πιθανότατα πήρε το όνομά του από τον παππού του Σάτυρο Α΄, τον Εύμηλο, τον Γόργιππο Β΄, που ίσως πήρε το όνομά του από τον πατέρα τής Koμοσαρύης και θείο τού Παιρισάδη, και τον Πρύτανη. Είχε επίσης κόρη την Ακίδα. Μέσω αυτού τού γάμου, έγινε βασιλιάς των Σινδών. Ο Παιρισάδης μπορεί να είχε το επίθετο «Επιφανής», που σημαίνει «θεός φανερωμένος», ή ίσως το επίθετο «Θεός», επειδή ο λαός του τον υμνούσε συχνά ως θεό και τον τιμούσε ως θεό.

Στη μάχη, ο Παιρισάδης είχε τρεις ενδυμασίες για διαφορετικές περιπτώσεις. Φορούσε μία στολή όταν επιθεωρούσε τα στρατεύματά του, μία άλλη όταν ήταν στη μάχη και, τέλος, φορούσε μία όταν αναγκαζόταν να φύγει από τη μάχη. Το έκανε αυτό, ώστε όταν εξέταζε τα στρατεύματά του, να γινόταν έτσι γνωστός σε όλους. Μετά όταν ήταν σε μάχη, ο εχθρός δεν θα τον γνώριζε, και όταν αναγκαζόταν να φύγει, κανείς δεν θα ήξερε ότι ήταν αυτός.

Ήταν επίσης ενεργός στρατιωτικός ηγέτης, πιθανώς κατέκτησε την πόλη Τάναϊ και υπέταξε πολλές φυλές γύρω από τη Μαιώτιδα Λίμνη και επέκτεινε το βασίλειο περισσότερο από ό,τι ο πατέρας του στους Επεκτατικούς Πολέμους του Βοσπόρου, καθώς και να διεξήγαγε πόλεμο εναντίον των Σκυθών κάποια στιγμή, κατά τη διάρκεια τής βασιλείας του.

Το τέλος
--------

Ο Παιρισάδης Α΄ απεβίωσε το 310/09 π.Χ. έχοντας κυβερνήσει περίπου 38 χρόνια ως βασιλιάς τού Βοσπόρου. Μετά το τέλος του, ο Σάτυρος Β΄, ο Πρύτανης και ο Εύμηλος συμμετείχαν στον Εμφύλιο Πόλεμο του Βοσπόρου, επειδή ο Εύμηλος είχε αξίωση για τον θρόνο και ήταν σύμμαχος με τον Αριφάρνη, ενώ ο Σάτυρος Β΄ δεν τον υποστήριζε και έτσι διεξήγαγε πόλεμο εναντίον τού αδελφού του. Ο νικητής Εύμηλος, επέκτεινε πολύ το βασίλειο κατά τη σύντομη, πενταετή βασιλεία του.

Παραπομπές
----------

1. ↑  D. E. W. Wormell (1946). «Studies in Greek tyranny—II. Leucon of Bosporus». *Hermathena* (68): 49–71.. *«Paerisades, as the younger son, received the less important administrative area of Theodosia as his share»*.
2. ↑  D. E. W. Wormell (1946). «Studies in Greek tyranny—II. Leucon of Bosporus». *Hermathena* (68): 49–71.. *«when the joining of the two nations had been symbolized in the marriage of Comosarye and Paerisades, he took the title "king of sindi"»*.
3. ↑  D. E. W. Wormell (1946). «Studies in Greek tyranny—II. Leucon of Bosporus». *Hermathena* (68): 49–71.. *«The incorporation of the Sindian dynasty in the Bosporan ruling house is also shown by recurrence of the name Gorgippus, its bearer being a son of Paerisades."»*.
4. ↑  Siculus, Diodorus. *Book 22.24*. Parisades was actually held in honour as god.
5. ↑  Polyaenus. *Strategems 6.9.1*. Paerisades, king of Pontus, used three distinct outfits of clothing on different occasions
6. ↑  Polyaenus. *Strategems 6.9.1*. one when he reviewed his troops, another in time of battle, and a third when he was forced to take flight
7. ↑  Polyaenus. *Strategems 6.9.1*. at a review, he wished to be known by every individual in his army; in battle, he wished not to be known by the enemy; and when he was forced to take flight, he wished to be known by no-one.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μονάρχες του βασιλείου του Βοσπόρου |
| --- |
|  |
| Αρχαιανακτίδες | 
* Αρχαιάναξ
* διάφοροι βασιλείς (άγνωστοι)
 |
|  |
| Δυναστεία των Σπαρτοκιδών | 
* Σπάρτοκος Α΄
* Σάτυρος Α΄
* Σέλευκος
* Λεύκων Α΄
* Γόργιππος
* Σπάρτοκος Β΄
* Παιρισάδης Α΄
* Σάτυρος Β΄
* Πρύτανις
* Εύμηλος
* Σπάρτοκος Γ΄
* Παιρισάδης Β΄
* Σπάρτοκος Δ΄
* Λεύκων Β΄
* Σπάρτοκος Ε΄
* Υγιαίνων (αντιβασιλιάς)
* Καμασαρύη
* Παιρισάδης Γ΄
* Παιρισάδης Δ΄
* Σπάρτοκος ΣΤ΄
* Παιρισάδης Ε΄
 |
|  |
| εξουσία των Σκυθών | 
* Σαύμαχος
 |
|  |
| Δυναστεία των Μιθριδατιδών | 
* Μιθριδάτης Α΄
* Φαρνάκης
* Δύναμις *μαζί με τον* Άσανδρο
* Μιθριδάτης Β΄
* Δύναμις *μαζί με τον* Άσανδρο
* Δύναμις
* Δύναμις *μαζί με τον* Σκριβόνιο
* Δύναμις *μαζί με τον* Πολέμονα Α΄
* Δύναμις
 |
|  |
| Δυναστεία Τιβερίων-Ιουλίων του Βοσπόρου | 
* Ασπούργος
* (Πολέμων Β΄)
* Γηπαίπυρις
* Μιθριδάτης Γ΄
* Κότυς Α΄
* Ρησκούπορις Α΄
* Σαυρομάτης Α΄
* Κότυς Β΄
* Ροιμητάλκης
* Ευπάτωρ
* Σαυρομάτης Β΄
* Ρησκούπορις Γ΄
* Κότυς Γ΄
* Σαυρομάτης Γ΄
* Ρησκούπορις Δ΄
* Χηδόσβιος
* Ινινθίμεος
* Ρησκούπορις Ε΄
* Φαρσάνζης
* Τειράνης
* Σαυρομάτης Δ΄
* Θεοθόρσης
* Ραδαμσάδης
* Ρησκούπορις ΣΤ΄
 |

 |